|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/323** |
|  |  **(protokols Nr.14; 22.p.)** |

**Par zemes vienību noteikšanu par starpgabaliem**

Atbilstoši Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) (turpmāk – Teritorijas plānojums):

* nekustamā īpašuma Brīvības iela 21A, Gulbenē, Gulbenes novadā, kadastra numurs 5001 006 0181, sastāvā ietilpstošajai zemes vienībai ar kadastra apzīmējumu 50010060181 ar platību 1014 kv.m., teritorijas plānojumā noteiktais teritorijas izmantošanas veids ir savrupmāju apbūves teritorija – funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju un vasarnīcu apbūve;
* nekustamā īpašuma Blaumaņa iela 3A, Gulbenē, Gulbenes novadā, kadastra numurs 5001 001 0167, sastāvā ietilpstošajai zemes vienībai ar kadastra apzīmējumu 50010010167 ar platību 697 kv.m., teritorijas plānojumā noteiktais teritorijas izmantošanas veids ir savrupmāju apbūves teritorija – funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju un vasarnīcu apbūve.

Atbilstoši Teritorijas plānojuma Teritorijas izmantošanas un apbūves noteikumu 78.punktam savrupmāju apbūves teritorijā minimālā jaunizveidojamā zemes gabala platība ir 1200 kv.m.

Zemes vienībai ar kadastra apzīmējumu 50010060181 platība ir 1014 kv.m., proti, tā ir mazāka par Teritorijas plānojumā noteikto minimālo zemesgabala platību savrupmāju apbūves teritorijā.

Zemes vienībai ar kadastra apzīmējumu 50010010167 platība ir 697 kv.m., proti, tā ir mazāka par Teritorijas plānojumā noteikto minimālo zemesgabala platību savrupmāju apbūves teritorijā.

Saskaņā ar Publiskas personas mantas atsavināšanas likuma 1.panta 11.punkta a) apakšpunktu zemes starpgabals ir publiskai personai piederošs zemesgabals, kura platība pilsētā ir mazāka par pašvaldības apstiprinātajos apbūves noteikumos paredzēto minimālo apbūves gabala platību vai kura konfigurācija nepieļauj attiecīgā zemesgabala izmantošanu apbūvei, vai kuram nav iespējams nodrošināt pieslēgumu koplietošanas ielai.

Zemes ierīcības likuma 1.panta 4.punktā ir norādīts, ka starpgabals ir atsevišķi izvietota zemes vienība, kas atdalīta no pamatgabala ar citas personas īpašumā esošu zemi.

Minētās zemes vienības saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 4.punktu piekrīt Gulbenes novada pašvaldībai, par ko Gulbenes novada pašvaldības dome 2013. gada 19. decembrī pieņēma lēmumu “Par pašvaldībai piekritīgajiem zemes gabaliem” (protokols Nr. 19, 22.§, 2.p.).

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 1.panta 11.punkta a) apakšpunktu, Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”, un ņemot vērā Attīstības un tautsaimniecības komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NOTEIKT zemes starpgabala statusu nekustamā īpašuma:
	1. Brīvības iela 21A, Gulbenē, Gulbenes novadā, kadastra numurs 5001 006 0181, sastāvā ietilpstošajai zemes vienībai ar kadastra apzīmējumu 50010060181 ar platību 1014 kv.m.;
	2. Blaumaņa iela 3A, Gulbenē, Gulbenes novadā, kadastra numurs 5001 001 0167, sastāvā ietilpstošajai zemes vienībai ar kadastra apzīmējumu 50010010167 ar platību 697 kv.m.
2. UZDOT Gulbenes novada Centrālās pārvaldes Īpašumu pārraudzības nodaļai ierosināt datu aktualizāciju Nekustamā īpašuma valsts kadastra informācijas sistēmā.
3. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes

priekšsēdētāja vietniece G.Švika